OpenLLM-France/wikimedia huggingface dataset:
# Spybot - Search & Destroy

Spybot - Search & Destroy malware , spyware eta adwareak detektatzen dituen programa da. Antibirus programek ez dituzte software espioi hauek detektatzen eta Spybot-ek ordenagailuko RAM memoria eta disko gogorra aztertzen ditu sw espioiak bilatu eta garbitzeko.
Gehienetan spyware softwarea internetetik jaitsi dugun beste programa bat instalatzerakoan sartzen zaigu gure ordenagailura. Erabiltzaileak konturatu gabe onartzen du instalazioko atalen batean sw espioiaren instalazioa.
Programa freeware motakoa da, eta Patrick Michael Kolla Software ingeniari alemaniarrak idatzia izan zen .

## Spyware-aren beharra

Spyware software baten beharra aurreikustea ez da gauza erraza baina gure ordenagailuan guk instalatu ez dugun software bat agertzen den momentuan software espioiez kutsatuta dugula susmatuko dugu.Ezer susmatu gabe ere, agian software espioi bat izan genezake gure ordenagailuan.
Geroz eta software espioi gehiago dugu eta beraien helburua gure datuak hartu eta ondoren gure erabiltzaile profila osatzea da. Hau osatua dutenean informazioa hau iragarki etxeei salduko diete.

## Ezaugarriak

* Erabiltzaile bakoitzaren erregistroak ezabatzen ditu, hau oso interesgarri da ordenagailua gu ez garen beste norbaitek erabiltzen duenean. Honela guk bisitaturiko web orriak eta abar ez ditu eskuragarri izango.
* "Immunizazio" ezaugarria ere badu spyware motako software-aren instalazioa eta exekuzioa galarazteko.
* Fitxategiak diskotik erabat ezabatzea, berreskuratze programek ere ez dezaten bistarazi guk ezabatu duguna.
* "Troyano" motako birus-ak detektatzen ditu.
* Aktualizazioak dohainekoak dira.
* Lan munduan erabiltzen diren ordenagailuei begira erregistroan agertu daitezkeen akatsak konpondu eta txostenak ere sor ditzake.

## Ikus, gainera

* Ad-Aware
* SpywareBlaster

## Kanpo estekak

* (Ingelesez) Spybot-S&D'ko Web gune ofiziala
* (Ingelesez) Spybot-S&D'ko Foro ofizialak
* (Gaztelaniaz) Uned-eko web gunea
* (Ingelesez) Glosarium.com hiztegi informatikoan
* Aireatu blog-ean SpyBot eskuliburua
* Datuak: Q860583
# Sputnikaren krisialdia

Sputnikaren krisialdia Sputnik programaren arrakastaren ostean estatubatuarrek edukitako erreakzioari deritzo. 1957ko urriaren 4ean, Guda Hotzean jazotako gertaera esanguratsua izan zen sobietarrek Sputnik 1 jaurti zutenean, gizadiak jaurti zuen lehenengo satelite artifiziala hain zuzen. Ordura arte, Estatu Batuak teknologia espazial eta misilen garapenaren alorrean potentziatzat hartzen zen, baina Sputnik 1en jaurtiketak eta estatubatuarren lehenengo bi jaurtiketa saiakeren porrotak bortizki astindu zuen iritzi publiko amerikarra. Horrela, krisialdi bati hasiera eman zitzaion, "Sptunikaren krisialdia" alegia. Sobietar Batasuna mehatxu gogorra bilakatu zen gobernu estatubatuarraren begitara.
Guda Hotzean zehar, Sobietar potentzialarekiko beldurra areagotzen joan zen Etxe Zurian. Izan ere, satelite artifizialak orbitan jartzeko sobietar ahalmenak kontinentearteko misilak eta ojiba nuklearrak sortzeko aukera eman ziezaiokeen era berean. Gertakari honek espazio lasterketa bultzatu zuen eta handik gutxira lehenengo gizakia bidali zen espaziora, Juri Gagarin eta 1969an Apollo 11 misioak ilargiratu zuen eta horrela estreinakoz bi gizakik beste gorputz bateko gainazala zapaldu zuten.

## Kanpo estekak

* Datuak: Q333352
* Multimedia: Sputnik / Q333352
# Spy/Master

Spy/Master errumaniar telesail laburra da, Adina Sădeanuk eta Kirsten Petersek HBOrako sortua.

## Sinopsia

Oharra: Atal honek istorio osoa edo amaiera argitzen du.
Victor Godeanu pertsonaia dago istorioaren erdigunean, Nicolae Ceaușescu Errumaniako estatuburu izandakoaren eskuineko eskua. Hori bakarrik ez, Godeanu KGBko agente sekretu ere bada eta Ekialdearekin dituen lotura guztiak apurtzen ahaleginduko da, CIArekin kolaboratu eta AEBetara ihes egiteko.

## Aktoreak

* Alec Secăreanu: Victor Godeanu
* Parker Sawyers: Frank Jackson
* Svenja Jung: Ingrid Von Weizendorff
* Ana Ularu: Carmen Popescu
* Claudiu Bleonț: Nicolae Ceaușescu
* Elvira Deatcu: Elena Ceaușescu
* Laurențiu Bănescu: Mircea Voinea
* Andreea Vasile: Adela Godeanu
* Alexandra Bob: Ileana Godeanu

## Erreferentziak

* ↑ «Altzairuzko oihaletik libratu nahian» Berria 2023-05-20 CC BY-SA 4.0 lizentziapean.

## Kanpo estekak

* Datuak: Q116817363
# Spy Kids

Spy Kids (euskaraz Haur Espioiak), 2001eko Robert Rodriguez estatubatuarrak zuzendu eta ekoitzitako abenturazko komedia film bat da. Antonio Banderas, Carla Gugino, Alan Cumming, Teri Hatcher, Cheech Marin, Danny Trejo, Robert Patrick, Tony Shalhoub, Alexa Vega eta Daryl Sabara aktoreek antzeztu zuten.
Spy Kids 2: The Island of Lost Dreams (2002), Spy Kids 3-D: Game Over (2003) eta Spy Kids: All the Time in the World (2011) jarraipena dauzka, bai eta Spy Kids: Mission Critical telesaila ere.

## Argumentua

Oharra: Atal honek istorio osoa edo amaiera argitzen du.
Cortez senar-emazteak (Antonio Banderas eta Carla Gugino), itxuraz familia arrunt bateko gurasoak diruditenak, benetan nazioarteko superespioiak dira. Baina Floop (Alan Cumming) gaiztoak bahitu ditu eta beren seme-alabek (Alexa Vega eta Daryl Sabara) beren gurasoak salbatzeko abentura arriskutsu bati ekitea beste irtenbiderik ez dute izango.

## Aktoreak

* Alexa Vega: Carmen Cortez
* Daryl Sabara: Juni Cortez
* Antonio Banderas: Gregorio Cortez
* Carla Gugino: Ingrid Cortez
* Alan Cumming: Fegan Floop
* Teri Hatcher: Gradenko jauna
* Cheech Marin:Felix Gumm
* Danny Trejo: Isador "Machete" Cortez
* Robert Patrick: Lisp jauna
* Tony Shalhoub: Alexander Minion
* Mike Judge: Donnagon Giggles
* George Clooney: Devlin
* Kara Slack: Carmenen laguna
* Evan Sabara:'Intruder', haur espioia
* Angela Lanza: Berri emalea
* Richard Linklater: Cool espioia
* Johnny Reno: Johnny agentea
* Guillermo Navarro: Pastor

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q550581
# Spy Game

Spy Game (euskaraz Espioi Jokoa) 2001eko Tony Scott ingeles zinema zuzendariak zuzendutako espioitza film bat da. Robert Redford, Brad Pitt, Catherine McCormack, Stephen Dillane eta Larry Bryggman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1991, bere erretiro egunean, Nathan Muir (Robert Redford) CIAko agente beteranoak bere diszipulua den Tom Bishop (Brad Pitt), ezizenez "Boy Scout", larri-larri dabilenaren berri izango du, espioitzan aritzeagatik Txinako espetxeko batean dagoela eta datozen 24 orduko epean exekutatuko baidute.
Gertaera honek AEB eta Txinaren artean dagoen merkatal akordio bat kaltetu dezakelaren beldurrez, CIAk Bishopi ez laguntzea erabakiko du. Hortaz, Muirrek CIAz kanpo jarduteaz gain, Bishop salbatzeko CIA bera engainatu beharko du.

## Aktoreak

* Robert Redford: Nathan D. Muir
* Brad Pitt: Tom Bishop
* Catherine McCormack: Elizabeth Hadley
* Stephen Dillane: Charles Harker
* Larry Bryggman: Troy Folger
* Marianne Jean-Baptiste: Gladys Jennip
* Ken Leung: Li
* David Hemmings: Harry Duncan
* Michael Paul Chan: Vincent Vy Ngo
* Garrick Hagon: Cy Wilson, CIAko zuzendaria
* Andrew Grainger: Andrew Unger
* Shane Rimmer: Estatuaren agentea
* Ho Yi: Espetxezaina
* Benedict Wong: Tran
* Adrian Pang: Jiang
* Omid Djalili: Doumet
* Dale Dye: Wiley komandantea, USN SEAL
* Charlotte Rampling: Anne Cathcart
* James Aubrey: Mitch Alford
* Colin Stinton: Henry Pollard
* Andrea Osvárt: Muirren lehengusua Berlinen

## Kanpo estekak

* IMDBko fitxa irakurgai (Ingelesez)
* Datuak: Q1049139
# Stegoxyites

Stegoxyites ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12267686
# Silano

Silano SiH$_4$ formula duen konposatu inorganikoa da. Silanoak gas edo isurkari egoeran ager daitezke. Medikuntzan eta industrian erabiltzen dute.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q410572
* Multimedia: Silane / Q410572
# Sikulo (Transilvania)

Sikuloak (hungarieraz: székelyek, errumanieraz: Secui, alemanez: Szekler, latinez: Siculi) hungariarren azpitaldea dira, XII. mendetik aurrera Sikuloen Herrialdean finkatu zirenak. Bukovinako sikuloen ondorengo asko Hungariako Tolna eta Baranya konderrietan eta Serbiako Voivodinan bizi dira.
Transilvaniako kolonizazioa Géza II.a Hungariakoaren agintaldian (1141-1162) hasi zen. Hamarkada askotan, sikulo eta Transilvaniako saxoien zeregin nagusia Hungariako Erresumako hego-ekialdeko muga defendatzea izan zen. 1920tik aurrera errumanizazio gogorra jasan zuten. Errumaniako erregimen komunistan nolabaiteko autonomia izan arren, Gerra Hotzaren ondoren, herrialdeko hungariarren %50a ziren.

## Erreferentziak

* ↑ Ramet, Sabrina P.. (1992). Protestantism and politics in eastern Europe and Russia: the communist and postcommunist eras. 3 Duke University Press ISBN 9780822312413..
* ↑ Eberhardt, Piotr. (2003). Ethnic Groups and Population Changes in Twentieth-century Central-Eastern Europe. M. E. Sharpe, Armonk, 1 or. ISBN 978-0-7656-0665-5..

## Kanpo estekak

* Datuak: Q147540
* Multimedia: Székelys / Q147540
# Silabario

Silabario hitzen silabak irudikatzen dituen idatzizko zeinuen multzoa edo zerrenda da, idazkera silabikoa. Silabako idazkera erabiltzen duten hizkuntzak dira japoniera, txerokiera, Kretako idatzi zaharretakoa eta orobat iberiera, eta idazkera kuneiformea duten zenbait hizkuntza.
Amharera eta Indiako hizkuntza askok abugida motako alfabetoak dituzte. Mendebaldekoen ikuspegitik silabarioak dirudite baina ez dira, kontsonante eta bokaleentzat ikur ezberdinak erabiltzen dituztelako.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q182133
* Multimedia: Syllabaries / Q182133
# Silacayoápam (udalerria)

Silacayoápam Mexikoko udalerri bat da. Oaxaca estatuan kokatua dago. 2010ean 6.747 biztanle zituen 436,35 km²ko azaleran. Herriburua [[Silacayoápam (Silacayoápam)|Silacayoápam]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3890442
* Multimedia: Silacayoapam Municipality / Q3890442
# Silaba ekina

Silaba ekina silabaren hasieran dagoen kontsonante edo kontsonante multzoa da.

## Sarrera

Silaba hitza baino txikiagoa den segmentuen sekuentzia antolatua da, gutxienez nukleoa duena. Silaba konposante desberdinek osatzen dute: ekina, nukleoa eta koda. Erran dezagun 'C' kontsonante bat dela, 'V' bokala eta '.' silaba muga; .CVC. sekuentzian lehen C silaba ekina izango litzateke, V nukleoa eta azken C koda.

## Silaba ekinaren xehetasunak

Erran bezala, silabaren hiru zati bereizten ditugu: silaba ekina, silaba nukleoa eta silaba koda. Silabako bokalaren (hau da, nukleoaren) aurretik doazen kontsonanteei erraiten zaie ekina.
Baditugu hiru aukera silaba ekinarentzat:
* Ekinik ez: silabaren hasieran ez da segmenturik, ez da hasierarik izanen, segituan nukleoa agertuko da.
* Kontsonante bakarra: silaba bokalaren aurreko kontsonante bakarrarekin hasiko da.
* Kontsonante multzoa: silaba bokalaren aurreko kontsonante bat baino gehiagorekin hasiko da.

## Euskaraz

Euskaraz silaba ekinean onartzen diren talde bakarrak muta cum liquida deitu ohi direnak dira: hau da, /b, d, g, p, t, f/ trabarietako bat /r, l/ ozenetariko batek jarraitua, bi salbuespenekin, /tl/ eta /dl/. Euskaraz mailegu berritan agertzen dira: pobre, prakak, fresko, gris...
Kontsonante multzo hauek ez ziren garai zaharretan gertatzen. Latinetik hartutako maileguetan moldaketa ezberdinak aurkitzen ditugu:
* Trabaria erortzea: latinezko placet, euskaraz laket bezala moldatu zen. Hasierako /p/ mailegatzean galdu zen.
* Bokal epentesia (edo gehiketa): latinezko crucem, euskaraz gurutze bezala moldatu zen.
Egun euskararen hots-biltegiko edozein kontsonante ager daiteke hitz hasierako silaba ekinean, ttaka izan ezik. Hitz barreneko ekinean ere hots-biltegiko edozein kontsonante ager daiteke.

## Ikus, gainera

* Silaba
* Nukleo silabiko

## Kanpo estekak

* Datuak: Q72383392
# Sila (Txad)

Sila Txaden 22 eskualdetako bat da. Bere hiriburua Goz Beïda da. Bi departamentutan banatuta dago:

## Kanpo estekak

* Datuak: Q1149611
# Siladice

Siladice Eslovakiako udalerri bat da, Hlohoveceko barrutian kokatuta. 7,60 km²ko azalera du eta 660 biztanle 2017ko datuen arabera.

## Historia

Idatzizko lehen aipamena 1113. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q924183
* Multimedia: Siladice / Q924183
# Sil ibaia

Sil ibaia Iberiar penintsulako ipar-mendebaldean dagoen erreka da, Miñoren adar nagusia dena.

## Ibilbidea

Kantauriar mendilerroan sortzen da, Somiedo (Asturias) eta Villablino (Leon) udalerrien artean.
Hortik Bierzo (Leon) eta Ourenseko probintzia zeharkatzen ditu, bidean Lugoko probintziarekiko mugaren zati bat marraztuz.
Hasieratik, udalerri hauetatik igarotzen da, besteak beste: Villablino eta Ponferrada (Leon), O Barco de Valdeorras (Ourense), A Rúa(Ourense),Quiroga (Lugo), Ribas de Sil (Lugo) eta Parada de Sil (Ourense).

## Ibaiadarrak

* Ezkerraldean: Boeza, Cabreira, Bibei-Navea eta Mao ibaiak.
* Eskuinaldean: Cabe, Lor, Soldón, Selmo eta Cúa ibaiak.

## Ikus, gainera

* Galiziako geografia

## Kanpo estekak

* Datuak: Q14556
* Multimedia: Sil River / Q14556
# Slipknot

Slipknot 1995. urtean Ameriketako Estatu Batuetan sortutako heavy metal musika taldea da.

## Taldekideak

* Sid Wilson – disko-jogailuak (1998–gaur egun)
* Joey Jordison – bateria (1995–gaur egun)
* Paul Gray – baxua, koroak (1995–gaur egun)
* Chris Fehn – perkusioak, koroak (1997–gaur egun)
* Jim Root – gitarrak (1999–gaur egun)
* Craig "133" Jones – samplerrak (1996–gaur egun)
* Shawn "Clown" Crahan – perkusioak, koroak (1995–gaur egun)
* Mick Thomson – gitarrak (1996–gaur egun)
* Corey Taylor – abeslaria (1997–gaur egun)

### Lehenagoko taldekideak

* Donnie Steele - gitarrak (1995-1996)
* Anders Colsefini - ahotsak (1995-1997)
* Greg "Cuddles" Welt - perkusioak (1997)
* Josh Brainard - gitarrak, koroak (1995-1999)

## Diskografia

* Slipknot (1999)
* Iowa (2001)
* Vol. 3: (The Subliminal Verses) (2004)
* All Hope Is Gone (2008)
* .5: The Gray Chapter (2014)
* We Are Not Your Kind (2019)
* The End, So Far (2022)

## Kanpo estekak

* (Ingelesez) Taldearen webgune ofiziala
* Datuak: Q254138
* Multimedia: Slipknot / Q254138
# Slippery Rock University (Pennsylvania)

Slippery Rock University Ameriketako Estatu Batuetako erroldak esleitutako leku bat da. Butler konderrian dago, Pennsylvania estatuan. 2.397 biztanle ditu, 1,425882 kilometro koadroko azaleran banatuta.

## Ikus, gainera

* Butler konderria

## Kanpo estekak

* Datuak: Q7540904
# Sliven

Sliven (bulgarieraz: Сливен) erdialdeko Bulgariako hiria da, Sliven probintziako hiriburua dena.

## Klima

Datu klimatikoak (Sliven) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 4 | 3.7 | 13.8 | 20.8 | 22.4 | 29.4 | 33.9 | 32.5 | 28.2 | 23.5 | 14.8 | 6.3 | 19.4 |
| Batez besteko tenperatura (ºC) | 1.1 | 0.4 | 8.8 | 15.1 | 17.9 | 23.9 | 27.5 | 26.3 | 21.8 | 18.1 | 10.8 | 3 | 14.6 |
| Batez besteko tenperatura minimoa (°C) | -1.9 | -3 | 3.7 | 9.3 | 13.5 | 18.3 | 21.2 | 20 | 15.4 | 12.8 | 2.8 | 0 | 9.3 |
| Pilatutako prezipitazioa (mm) | 92.3 | 58.5 | 7.3 | 18.9 | 107.4 | 25 | 1.2 | 8.3 | 33.5 | 43.2 | 24.7 | 114.3 | 534.6 |
| Eguzki orduak | 101.2 | 90.4 | 190.3 | 218 | 210.5 | 337.7 | 351.6 | 323.7 | 266.6 | 213.2 | 106.6 | 66.5 | 2476.3 |
| Iturria: weatheronline.co.uk ||||||||||||||

## Herri eta hiri senidetuak

* Alba Iulia, Errumania
* Gera, Alemania (1965)
* Pécs, Hungaria
* Voronezh, Errusia
* Svetlahorsk, Bielorrusia
* Ternopil, Ukraina
* Tekirdağ, Turkia
* Chongqing, Txina
* Kutaisi, Georgia
* Kaisariani, Grezia
* Jerash, Jordania

## Erreferentziak

* ↑ Euskaltzaindia. 157. araua. Europako hiriak. .
* ↑ weatheronline.co.uk. (2012). Historical Weather for Sliven, Bulgaria. .
* ↑ Tekirdağ

## Kanpo estekak

* Webgune ofiziala
* Datuak: Q178385
* Multimedia: Sliven / Q178385
# Slivník

Slivník Eslovakiako udalerri bat da, Trebišoveko barrutian kokatuta. 11,31 km²ko azalera du eta 766 biztanle 2017ko datuen arabera.

## Historia

Idatzizko lehen aipamena 1321. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1072876
# Slippery Rock (Pennsylvania)

Slippery Rock Pennsylvaniako borough bat da. Butler konderrian kokatua dago. 2010ean 3.625 biztanle zituen, 4,26 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q1183968
* Multimedia: Slippery Rock, Pennsylvania / Q1183968
# Slippery When Wet

Slippery When Wet (euskaraz:bustita dagoenean irristatu) Bon Jovi talde estatubatuarraren hirugarren musika albuma da, laurogeigarren hamarkadako disko onenetakoa kontsideratzen dena. Bertako abesti ezagunenak You Give Love a Bad Name eta Livin’ on a Prayer dira, azken hau, VH1 telebista katearen arabera hamarkada horretako abesti onena izanik.
Diskoa Billboarden lehen postuan egon zen zortzi astez. Gaur egun arte Estatu Batuetan 12 milioi ale baino gehiago eta munduan 32 milioi aletik gora saldu dira disko honetatik.
Hasiera batean Jon Bon Jovik ez zuen Livin’ on a Prayer albumean sartu nahi, ez zitzaion bertan sartzeko nahikoa ona iruditzen baina Richie Samborak hainbat aldaketa egin zizkion abestiari, hala nola, abestiaren hasierako Tak Box-a. Erritmo berria asko gustatu zitzaion Joni eta azkenean, diskoan sartu zuten taldearen kanta ezagunena bilakatuz. Abesti honen hasierako bertsioa 100,000,000 Bon Jovi Fans Can't Be Wrong-en dago. Taldeak 2000. urtean atera zuen Crush albumeko It’s My Life abestian Livin’ on a Prayer-en aipua egiten da.

## Abestien zerrenda

| Zenb. | Abestia | Luzera |
| 1. | Let It Rock | 5:25 |
| 2. | You Give Love a Bad Name | 3:44 |
| 3. | Livin’ on a Prayer | 4:09 |
| 4. | Social Disease | 4:18 |
| 5. | Wanted Dead or Alive | 5:08 |
| 6. | Raise Your Hands | 4:16 |
| 7. | Without Love | 3:30 |
| 8. | I’d Die for You | 4:30 |
| 9. | Never Say Goodbye | 4:48 |
| 10. | Wild in the Streets | 3:54 |

## Bideoak

* You Give Love a Bad Name
* Livin’ on a Prayer
* Wanted Dead or Alive
* Never Say Goodbye
* Wild in the Streets

## Kanpo estekak

* Datuak: Q726729
# Sliven probintzia

Sliven probintzia (bulgarieraz: Област Сливен, Oblast Sliven) hego-ekialdeko Bulgariako oblasta da. Iparraldean Veliko Tarnovo eta Targovixte probintziekin du muga, ekialdean Burgas probintziarekin, hegoaldean Jambol probintziarekin, eta mendebaldean Stara Zagora probintziarekin. 3.544 kilometro koadroko eremua du, eta 2011n 197.473 biztanle zituen. Hiriburua Sliven da.

## Banaketa administratiboa

Sliven probintzian lau udalerri daude:
* Kotel.
* Nova Zagora.
* Sliven.
* Tvarditsa.

## Erreferentziak

* ↑ 2011 Population Census - main results. nsi.bg (Noiz kontsultatua: 2017-8-13).

## Kanpo estekak

* (Bulgarieraz) (Ingelesez) Webgune ofiziala, sliven.government.bg
* Datuak: Q113120
* Multimedia: Sliven Province / Q113120
# Slivilești

Slivilești Errumaniako udalerri bat da, Gorj konderrian. 2.780 biztanle ditu, 61,49 kilometro koadroko azaleran banatuta.

## Herriak

Udalerrian honako herriak daude:
Slivilești $^{(en)}$ Cojmănești $^{(en)}$ Miculești $^{(en)}$ Strâmtu $^{(en)}$ Sura $^{(en)}$ Șiacu $^{(en)}$ Știucani $^{(en)}$ Tehomir $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725141
# Slivno

Slivno Kroaziako udalerri bat da, Dubrovnik-Neretva eskualdean. Azken zentsuaren arabera 2.046 biztanle zituen.

## Kanpo estekak

* Datuak: Q787545
* Multimedia: Slivno / Q787545
# Sundbyberg udalerria

Sundbyberg Suediako udalerria da. Stockholmgo konderrian kokatua dago. 8,79 km² ditu eta 46.502 biztanle ditu.

## Mugakideak

Honako udalerri hauekin egiten du muga:
Stockholm udalerria Sollentuna udalerria Solna

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q972564
* Multimedia: Sundbyberg Municipality / Q972564
# Sunderland (Massachusetts)

Sunderland Ameriketako Estatu Batuetako inkorporatutako herri bat da. Franklin konderrian dago, Massachusetts estatuan. 3.663 biztanle ditu, 38,2 kilometro koadroko azaleran banatuta.

## Ikus, gainera

* Franklin konderrian

## Kanpo estekak

* Datuak: Q2416483
* Multimedia: Sunderland, Massachusetts / Q2416483
# Sunday's Well

Ballinlough, irlanderaz: Tobar Rí an Domhnaigh, Irlandako Cork hiriko auzune bat da.

## Kanpo estekak

* Datuak: Q7639299
# Sundera

Sundera (ᮘᮞ ᮞᮥᮔ᮪ᮓ, Basa Sunda) Indonesiako Java uhartean mintzatzen den hizkuntza da, sundatar herriak erabiltzen duena. Lau dialekto nagusi ditu: banten, bogor, cirebon eta priangan; azkena da hedatuena.

## Kanpo estekak

* Datuak: Q34002
* Multimedia: Sundanese language / Q34002
# Sunderland

Sunderland (ingelesez ˈsʌndərlənd ahoskatua) Ingalaterrako ipar-ekialdean dagoen Tyne eta Wear konderriko hiria da. City of Sunderlandeko hirigunea da. Wear ibaiaren bokalean dago, Newcastle upon Tynetik 16 kilometrotara.
Sunderland AFC hiriko futbol-taldea da.

## Auzoak

Sunderlandeko aldirietako kaleak (batez ere modernoak) hizki beretik hasten diren izenak dituzte. Hona hemen hiriko aldiriak:
* A: Farringdon
* B: Town End Farm eta Barnes
* C: Hylton Castle
* D: Dykelands Road area of Seaburn
* E: Carley Hill
* F: Ford Estate
* G: Grindon
* H: Hylton Lane / Havelock / Humbledon
* J: John Street
* K: Downhill
* M: Moorside eta Millfield
* P: Pennywell / Plains Farm / Pallion
* R: Red House
* S: Springwell, Southwick
* T: Thorney Close
* W: Witherwack

## Klima

Datu klimatikoak (Tynemouth, 1981–2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7.2 | 7.3 | 9.0 | 10.3 | 12.7 | 15.6 | 18.1 | 18.1 | 16.1 | 13.2 | 9.7 | 7.4 | 12.1 |
| Batez besteko tenperatura minimoa (°C) | 2.2 | 2.2 | 3.3 | 4.8 | 7.2 | 10.0 | 12.3 | 12.3 | 10.4 | 7.7 | 4.9 | 2.5 | 6.7 |
| Pilatutako prezipitazioa (mm) | 45.5 | 37.8 | 43.9 | 45.4 | 43.2 | 51.9 | 47.6 | 59.6 | 53.0 | 53.6 | 62.8 | 52.9 | 597.2 |
| Prezipitazio egunak (≥ 1.0 mm) | 9.8 | 7.6 | 8.7 | 8.2 | 8.3 | 8.7 | 8.6 | 9.2 | 8.1 | 10.7 | 11.6 | 10.1 | 109.5 |
| Eguzki orduak | 61.1 | 81.6 | 117.7 | 149.9 | 191.7 | 183.0 | 185.7 | 174.9 | 141.1 | 106.2 | 70.4 | 51.9 | 1515.0 |
| Iturria: Met Office ||||||||||||||

## Herri eta hiri senidetuak

* Essen (Alemania)
* Washington Hiria (Ameriketako Estatu Batuak)
* Saint-Nazaire (Frantzia)

## Sunderlandar ezagunak

* David A. Stewart, musikaria, Eurythmics taldekoa.
* Gareth Pugh, diseinatzailea.
* William Llewellyn Dyer, futbolaria.
* Charlotte Crosby, reality showeko parte-hartzailea.

## Iruditegia

* Portua
* Sunderland A.F.C. taldearen futbol zelaia
* Empire eraikina
* Hylton gaztelua

## Erreferentziak

* ↑ (Ingelesez) Met Office. Sunderland climate information. .

## Kanpo estekak

* Sunderlandeko webgune ofiziala (Ingelesez)
* Datuak: Q188304
* Multimedia: Sunderland / Q188304
# Sunderland (Vermont)

Sunderland Vermont estatubatuar estatuko Bennington konderrian dagoen herria da. 2010. urtean 956 biztanle zituen eta 8,09 pertsona/km²-ko dentsitatea.

## Kanpo estekak

* Datuak: Q517708
* Multimedia: Sunderland, Vermont / Q517708
# Sunday Lake (Washington)

Sunday Lake Ameriketako Estatu Batuetako erroldak esleitutako leku bat da. Snohomish konderrian dago, Washington estatuan. 1.184 biztanle ditu, 4,64645 kilometro koadroko azaleran banatuta.

## Ikus, gainera

* Snohomish konderria

## Kanpo estekak

* Datuak: Q7639427